./data/phi0914/phi00121/phi0914.phi00121.perseus-lat1.xml
inde partiens curas simul in inferendum  atque arcendum bellum, ne, dum ipse terrestri per Hispaniam Galliasque       itinere Italiam peteret, nuda apertaque Romanis Africa ab Sicilia esset, valido       praesidio firmare eam statuit  pro eo supplementum ipse ex Africa maxime iaculatorum, levium armis,       petit, ut Afri in Hispania Hispani in Africa,  melior procul ab domo futurus uterque miles, velut       mutuis pigneribus obligati stipendia facerent  tredecim milia octingentos quinquaginta pedites caetratos  misit in Africam et funditores Baliares octingentos        septuaginta, equites mixtos ex multis gentibus mille ducentos  has copias partim Carthagini praesidio esse, partim distribui per       Africam iubet  simul conquisitoribus in civitates missis quattuor       milia conscripta delectae iuventutis, praesidium eosdem et obsides, duci       Carthaginem iubet